section_heading: Svojstva
paragraph_text: Tri elektrona svakog atoma ugljika čine jake kovalentne veze, odgovorne za fleksibilnost i elastičnost grafena. Četvrti elektron svakog atoma ugljika uključen je u masu delokaliziranih elektrona odgovornih za električnu vodljivost. Zbog takve strukture grafen ima iznimna svojstva: toplinska mu je provodljivost nekoliko puta veća od toplinske provodljivosti bakra, ima golemu površinu, veliku pokretljivost elektrona, nevjerojatno je elastičan, najtanji i najlakši poznati materijal.